ນັ້ນແມ່ນຄຳຢືນຢັນຂອງຜູ້ຕາງໜ້າ AFD ທ່ານ Nicolas Le Guen ທີ່ການພົບປະລະຫວ່າງອົງການນີ້ ແລະ ການນຳສະຫະພັນບັນດາອົງການມິດຕະພາບ ຫວຽດນາມ (VUFO) ໃນວັນທີ 23 ກັນຍາ ຢູ່ ຝລັ່ງ. ກອງປະຊຸມໄດ້ດຳເນີນໄປດ້ວຍຮູບການເຊິ່ງໜ້າ ແລະ ອອນລາຍ, ໂດຍມີການເຂົ້າຮ່ວມຂອງຄະນະຜູ້ແທນໂດຍທ່ານຮອງປະທານ VUFO ຫງວຽນວັນແຢັງ ນຳໜ້າ ທີ່ພວມດຳເນີນການຢ້ຽມຢາມ ຝະລັ່ງ. ເຂົ້າຮ່ວມມີຜູ້ຕາງໜ້າກົມອາຊີ - ອົດສະຕາລີ, ກະຊວງການຕ່າງປະເທດ ຝະລັ່ງ, ປະທານສະມາຄົມມິດຕະພາບ ແລະ ການຮ່ວມມື ຝະລັ່ງ - ຫວຽດນາມ, ທ່ານອະດີດລັດຖະມົນຕີກະຊວງສາທາລະນະສຸກ ນາງ ຫງວຽນທິກິມຕ໋ຽນ, ຜູ້ຕາງໜ້າສະມາຄົມມິດຕະພາບຝະລັ່ງ - ຫວຽດນາມ (AAFV) ແລະ ບັນດາອົງການຈັດຕັ້ງທີ່ບໍ່ສັງກັດລັດຖະບານ ຝຣັ່ງ ທີ່ມີການພົວພັນກັບຫວຽດນາມ.
ທ່ານຮອງປະທານ VUFO ຫງວຽນວັນແຢັງ ໄດ້ຕີລາຄາສູງປະສິດທິຜົນທີ່ແທດຈິງຂອງບັນດາໂຄງການທີ່ໄດ້ຮັບທຶນຈາກ AFD ຜ່ານບັນດາອົງການຈັດຕັ້ງທີ່ບໍ່ສັງກັດລັດຖະບານ. ຕາມສະຖິຕິຂອງຄະນະກຳມະການຈັດທຳການຊ່ວຍເຫຼືອປະຊາຊົນຂອງ VUFO (Pacom), ປະຈຸບັນ, ຝລັ່ງ ມີ 61 ອົງການທີ່ເຄື່ອນໄຫວຢູ່ຫວຽດນາມ, ເປັນອັນດັບ 2 ໃນຈຳນວນບັນດາອົງການຈັດຕັ້ງຢູ່ຫວຽດນາມ, ດ້ວຍຈຳນວນປ່ອຍເງິນປະຈຳປີແມ່ນຂ້ອນຂ້າງເປັນປົກກະຕິ, ຄາດວ່າ ເກືອບ 9 ລ້ານ USD.
ໂດຍຕອບຄຳເຫັນຂອງຜູ້ຕາງໜ້າບັນດາສະມາຄົມຝະລັ່ງ ທີ່ເຂົ້າຮ່ວມກອງປະຊຸມ, ທ່ານ ຫງວຽນວັນແຢັງ ຢືນຢັນວ່າ VUFO ໄດ້ຮັບຮູ້ຄຳເຫັນຂອງຜູ້ຕາງໜ້າບັນດາສະມາຄົມຢູ່ ຝະລັ່ງ. ສະຫະພັນ ຈະກວດກາຄືນບັນດາລັດຖະດຳລັດ ແລະ ເອກະສານຂອງລັດຖະບານ ແລະ ບັນດາຂະແໜງການ, ສະເໜີລັດຖະບານແກ້ໄຂບາງບັນຫາທີ່ບໍ່ເໝາະສົມ, ໃນນັ້ນມີດຳລັດ 80/2020 ND-CP ກ່ຽວກັບການຄຸ້ມຄອງການຊ່ວຍເຫຼືອລ້າ. ທ່ານກ່າວວ່າ VUFO ໄດ້ຈັດຕັ້ງບັນດາຄະນະຜູ້ແທນໄປປະຕິບັດງານຢູ່ທ້ອງຖິ່ນ ເພື່ອຝຶກອົບຮົມກ່ຽວກັບການຮັບເອົາບັນດາໂຄງການຈາກອົງການຈັດຕັ້ງທີ່ບໍ່ສັງກັດລັດຖະບານ ຂອງຕ່າງປະເທດ ແລະ ສະເໜີໃຫ້ບັນດາອົງການພົວພັນກັບ Pacom ໂດຍກົງເພື່ອແກ້ໄຂບັນຫາທີີ່ເກີດຂຶ້ນໃໝ່.
ສະຖິຕິຂອງ AFD ສະແດງໃຫ້ເຫັນວ່າ ໃນ 10 ປີຜ່ານມາ, ອົງການນີ້ ໄດ້ບໍລິຈາກເງິນປະມານ 140 ລ້ານເອີໂຣ ຕໍ່ປີ ໃຫ້ບັນດາອົງການຈັດຕັ້ງທີ່ບໍ່ສັງກັດລັດຖະບານຂອງຝະລັ່ງ, ຊຸກຍູ້ບັນດາໂຄງການທີ່ນຳມາເຊິ່ງການປ່ຽນແປງຢ່າງຕັ້ງໜ້າໃຫ້ບັນດາທ້ອງຖິ່ນທີ່ຮັບເອົາ. ໂດຍສະເພາະ ໃນໄລຍະການແຜ່ລະບາດຂອງ COVID-19, AFD ໄດ້ເບີກຈ່າຍປະມານ 400 ລ້ານເອີໂຣໃຫ້ແກ່ບັນດາເປົ້າໝາຍເຫຼົ່ານີ້.
ຄາດວ່າໃນປີ 2023, AFD ຈະໜູນຊ່ວຍ 12 ໂຄງການຢູ່ຫວຽດນາມ ດ້ວຍງົບປະມານປະມານ 3 ລ້ານເອີໂຣ, ໃນນັ້ນມີໂຄງການໜູນຊ່ວຍເດັກນ້ອຍ.
ທ່ານ ຫງວຽນວັນແຢັງ ໃຫ້ຮູ້ວ່າ: ຫວຽດນາມ ພວມໄດ້ຮັບການໜູນຊ່ວຍໂດຍອົງການບໍ່ສັງກັດລັດຖະບານ ຈາກຫຼາຍປະເທດ, ແຕ່ ຝລັ່ງ ແມ່ນຄູ່ຮ່ວມມືສຳຄັນທີ່ສຸດ ຍ້ອນມີຫຼາຍອົງການ, ບັນດາໂຄງການໜູນຊ່ວຍສຸມໃສ່ບັນດາບັນຫາທີ່ກ່ຽວຂ້ອງເຖິງການຮັບປະກັນຊີວິດສັງຄົມ, ໜູນຊ່ວຍຄົນທຸກຍາກ, ຜູ້ດ້ອຍໂອກາດໃນສັງຄົມ, ຊົນເຜົ່າສ່ວນໜ້ອຍຢູ່ເຂດພູດອຍ, ແຜ່ຂະຫຍາຍໄປທົ່ວໃນຂົງເຂດສາທາລະນະສຸກ, ການສຶກສາ, ການເບິ່ງແຍງຮັກສາສຸຂະພາບຂອງຊຸມຊົນ, ທາດພິດສີສົ້ມ... ຊົມໃຊ້ໂຄງການນີ້ແມ່ນປະຊາຊົນໂດຍກົງ, ດັ່ງນັ້ນ ປະສິດທິຜົນຂອງໂຄງການກໍ່ດີ. AFD ແລະ ບັນດາອົງການລັດຖະບານ ຝລັ່ງ ມີທັດສະນະຢ່າງຈະແຈ້ງວ່າ ຖ້າຫາກໂຄງການໃດຖືກປະຕິບັດຢູ່ຫວຽດນາມ ແມ່ນຕ້ອງສອດຄ່ອງກັບຍຸດທະສາດ ແລະ ນະໂຍບາຍຂອງຫວຽດນາມ.
ໃນເວລາເຮັດວຽກຢູ່ຝລັ່ງ, ຄະນະຜູ້ແທນ VUFO ໄດ້ມີການພົບປະກັບຜູ້ຕາງໜ້າຂອງຫຼາຍສະມາຄົມຫວຽດນາມ ແລະ ບັນດາອົງການມິດຕະພາບຝລັ່ງ ທີ່ຊ່ວຍເຫຼືອ ແລະ ໜູນຊ່ວຍ ຫວຽດນາມ. ຄະນະຜູ້ແທນໄດ້ປຶກສາຫາລືກັບສະມາຄົມມິດຕະພາບຝະລັ່ງ - ຫວຽດນາມ ແລະ ສະມາຄົມຊາວ ຫວຽດນາມ ຢູ່ ຝະລັ່ງ ກ່ຽວກັບວຽກງານກະກຽມໃຫ້ແກ່ບັນດາການເຄື່ອນໄຫວສະເຫຼີມສະຫຼອງ 50 ປີແຫ່ງວັນສ້າງຕັ້ງການພົວພັນທາງການທູດ ຝະລັ່ງ - ຫວຽດນາມ ແລະ 10 ປີແຫ່ງວັນເຊັນສັນຍາຄູ່ຮ່ວມມືຍຸດທະສາດລະຫວ່າງ 2 ປະເທດ ແລະ ສະເຫຼີມສະຫຼອງ 50 ປີແຫ່ງວັນເຊັນສັນຍາປາຣີສິ້ນສຸດສົງຄາມຫວຽດນາມ.
ຄຳຮຸ່ງ